**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀԱՅՈՑ ԲԱՆԱԿԻ ՕՐՎԱ ԱՌԹԻՎ**

Հարգելի´  հայրենակիցներ, թալինցիներ  
Շնորհավորում եմ Ձեզ պատմական և անշրջելի հաղթանակներ կերտած Հայոց Բանակի օրվա կապակցությամբ: Հայկական զինված ուժերը շարունակում են ապահովել մեր հայրենիքի խաղաղությունն ու անվտանգությունը՝ անառիկ պահելով Հայաստանի և Արցախի սահմանները թշնամու ոտնձգությունից:  
1992 թվականի հունվարի 28-ին կազմավորվեց Հայոց բանակը: Դա մարտական ճանապարհի պատմություն է, 27 տարիների հերոսական պատմություն, որը կերտել է հայ զինվորը, պայքարելով ու շարունակում է պայքարը ազերիների դեմ, ստեղծեց հայ մարտիկի ուժեղ կերպար, որով հիմնադրվեց կանոնավոր և հզոր Հայոց Բանակ: Հայկական բանակ, որի ստեղծման համար մենք թանկ ենք վճարել, որի համար բոլորս պարտական ենք ազգին, պետությանը, հայ երիտասարդներին, յուրաքանչյուր հայ ընտանիքի:  
Հայոց բանակի քաջարի զինվորնե´ր, ջերմ շնորհավորանքներս և երախտագիտության խոսքերս հղում եմ Ձեզ՝ սահմանում լինեք, թե զորամասում, բոլորիդ հետ եմ, բոլորիդ կողքին, մաղթում եմ արիություն, ոգու ամրություն, զգոնություն, պատրաստակամություն հայրենիքին նվիրական ծառայելու, երկրի դարպասները ամուր պահելու համար: Հիշի´ր, որ դու հայ զինվոր ես, հայի պաշտպանն ու ամուր հենարանն ես, Հայոց երկրի ամրապնդման ու զարգացման հիմքն ու հենասյունն ես, նոր անկախ Հայաստանն ես:  
Կրկին անգամ շնորհավորում եմ բոլորիս Հայոց բանակի կազմավորման ու կայացման 27-րդ տարեդարձի կապակցությամբ: Առանձնակի շնորհավորում եմ հայոց մայրերին իրենց քաջորդիների համար:  
Թո´ղ Հայկական բանակի յուրաքանչյուր հաղթական քայլ նպաստի նոր անկախ Հայաստանի հզորացմանն ու զարգացմանը:  
Թո´ղ ամուր ու անսասան լինի Հայաստանի Հանրապետության զինված ուժերը:  
Հավերժ փա´ռք Հայոց Բանակին

**Հարգանքներով   
Թալին համայնքի ղեկավար՝   
Սարգիս Արամյան**